OpenLLM-France/wikimedia huggingface dataset:
# Easo Abesbatza

EASO Abesbatza :
| Datuak |||
| Egoitza | Donostia, Gipuzkoa | Donostia, Gipuzkoa |
| Zuzendaria | Xalba Rallo | Xalba Rallo |
| Ahotsak | Gizonen abesbatza | Gizonen abesbatza |
| Taldekideak | 50 (TTBB) | 50 (TTBB) |
| Diskoetxeak | Emi, Naïve, Claves, Columbia, Hixpavox, Philips, Polydor | Emi, Naïve, Claves, Columbia, Hixpavox, Philips, Polydor |
| Urteak | 1940- | 1940- |
| Webgunea | www.coroeaso.com | www.coroeaso.com |
Easo Abesbatza ahots grabeen abesbatza gisa sortu zen, Donostian, 1940. urtean, euskal herri-musika zabaltzeko xedez; gaur egun ohore handiko korua da Easo Abesbatza eta barnean hartzen ditu kantu koralaren mota askotako musika interpretatzen duten koru ezberdinak.
60 urteetan iraun du etenaldirik gabe, bere ezaugarri amateurra mantenduz eta, egun, erakunde sendotua da, aktibitate handia garatzen duelarik formazio musikalaren eta koralaren alorrean.
Xalba Rallo da Easo Abesbatzaren zuzendari titularra.

## Ibilbidea

Hasiera eman zion bere ibilbideari nazioarteko lehiaketa garrantzitsuetan parte hartuz: Llangollen (Britainia Handia), Lille (Frantzia), Arezzo (Italia) birritan, guzti hauetan lehenengo saria irabaziz. Ohorezko sari ugari lortu ditu hasiera arrakastatsu horiei esker. Beharrezko abestiez gain, euren abestian Hator, hator zegoen. Arezzon, gainera, Italian, lehiaketa bat antolatu zuten hamar urteetako irabazleekin, eta hura ere irabazi zuten. Munduko leku akotan agertu da: Madrileko Errege Antzokia, Bartzelonako Palaua, Parisko Pleyel Aretoa, Municheko Herkulessaal, Monakoko Errege Jauregia, Bruselako Errege Antzokia, Buenos Aireseko Colón Antzokia, Mexikoko Arte Ederren Jauregia, Bartlesville auditorium (USA), Berlineko Philharmonie, San Petersburgoko Aleksandrinski Antzokia eta Hermitage eta abar.
Hainbat orkestrekin aritu izan da lankidetzan, horien artean daude Espainiako Nazionala, Frantziako Nazionala, Londresko Filarmonika, Portugaleko Gulbenkian, Buenos Aireseko Filarmonika, Lyoneko Nazionala, Bordeleko Nazionala, Radio Televisión Española, Parisko Opera Nazionala, Okzitaniako Tolosako Kopitolioa, I Solisti (New York), Galiziako Sinfonikoa eta Euskadiko Sinfonikoa.
Hainbat bakarlarirekin ere jardun izan da, besteak beste, Aldo Baldin, Christa Ludwig, Thomas Moser, Rockwell Blake, William Matteuzi, Elena Prokina, Aquiles Machado, Alexandru Agache, Simoine Alaimo, Martine Dupuy, Albert Dohmen, Eva Johanson, Galina Gorbatxova, Andreas Schimdt, Wolfgang Schimdt eta Dolora Zajick.
Igor Stravinski, Serge Baudo, Sylvain Cambreling, Marek Janowski, Kurt Wöss, Bruno Campanella, Ransom Wilson, David Parry, Leopold Hager, Jesús López Cobos, Josep Pons, Arturo Tamayo, Juan Jose Mena, Victor Pablo Perez, Günter Neuhold eta Tugan Sokhiev izan ditu zuzendari, besteak beste.
30 grabaketa baino gehiago egin ditu, Emi, Naïve, Claves, Columbia, Hixpavox, Philips, Polydor etxeekin.

## Kanpo estekak

* Abesbatzaren webgunea.
* Datuak: Q5322527
* ↑ Santos Sarasola: “Aurten disko bat atera dugu, euskal tradizioko abestiekin” Irutxuloko hitza (2015-12-18)
# Easo kalea (Donostia)

Easo kalea :
| Donostia, Erdialdea eta Amara ||
| Easo kalearen irudia. ||
| Herrialdea Lurraldea | Euskal Herria Gipuzkoa |
| Easo kalea Easo kalea Easo kalea ||
| Koordenatuak: | 43°18′51.0″N 1°58′55.0″W﻿ / ﻿43.314167°N 1.981944°W﻿ / 43.314167; -1.981944 |
Easo kalea Donostiako kale bat da. Erdialdea eta Amara auzoetan dago. Askatasunaren hiribidearen bukaeran hasi eta Mendeurrenaren plazan bukatzen da, Errondo pasealekuaren hasieran.

## Historia

Kalearen izendapena 1886ko irailaren 12an onartu zen. Ondoren, 1938ko martxoaren 15ean Víctor Pradera izena eman zitzaion, 1979ko uztailaren 9an Easo izena berreskuratu zuen eta 1988an Udalak Easo izendapena berretsi zuen.
1912tik 1914ra, kalea zabaldu egin zen eta horretarako San Bartolome muinoari beharrezkoa zen zatia kendu zitzaion.
Kale honetan eraikin esanguratsuak daude. Easo kaleko 10ean, Eusko Jaurlaritzaren Industria Ordezkaritza dago, Luis Elizalde arkitektoaren proiektua eta 1906an eraikia.
Easo kaleko 15ean San Martin parrokia dago, lehen Reparadoras komentua izan zena. Ramon Kortazarrek egin zuen proiektua 1904an eta 1911n bukatu zen eraikina.
Easo kaleko 31ko etxea 1920koa da, Lukas Aldai arkitektoaren eraikin neoplatereskoa.
Easo 41, 43 eta 45ean, Udal bulegoak, Udaltzaingoa, Francisco Escudero Musika Kontserbatorioa eta 2016 Europako Kultur Hiriburuaren bulegoak daude. Lehendik Suhiltzaileen Kuartela, Higiene Institutua eta Euskal Deklamazio eskola egon ziren bertan. Juan Rafael Aldai, udal arkitektoak 1931n eraiki zuen, arrazionalismoaren kutsu handiarekin.
Easo kaleko 75ean Karmeldarren eliza dago, 1915eko eraikina Jose Gurrutxaga arkitektoarena da.

## Erreferentziak

* Javier Sada, Asier Sada: San Sebastián: la historia de la ciudad a través de sus calles. Txertoa, 2007
* Miguel Arsuaga, Luis Sesé: Donostia-San Sebastián: arkitektura gida liburua. Euskal Herriko Arkitektoen Elkargo Ofiziala, 1997.

## Kanpo estekak

* Datuak: Q20492336
# Durakogain-Murugain mendilerroa

    Artikulu hau mendilerroari buruzkoa da; beste esanahietarako, ikus «Murugain».
Durakogain-Murugain mendilerroa Gipuzkoa eta Araba artean dagoen mendilerro bat da. Mendilerroan dagoen Durakogain mendiak ematen dio izena mendilerroari. Kruzetako mendatetik, Arangio eta Arlabango mendilerroen mendien segida da
Bere punturik altuena Durakogain mendia da, 814 metrorekin.

## Mendiak

* Durakogain edo Durako Gain, 814 m 43°01′36″N 2°34′25″W﻿ / ﻿43.0266461°N 2.5736388°W﻿ / 43.0266461; -2.5736388 (Araba) (Durakogain)
* Murugain, 776 m 43°03′08″N 2°31′46″W﻿ / ﻿43.0522902°N 2.5294285°W﻿ / 43.0522902; -2.5294285 (Araba eta Gipuzkoa arteko mugan) (Murugain)
* Ganboralde, 706 m 43°01′43″N 2°33′25″W﻿ / ﻿43.0286453°N 2.5570546°W﻿ / 43.0286453; -2.5570546 (Araba) (Durakogain)
* Asentsiomendi, 689 m 43°01′42″N 2°32′45″W﻿ / ﻿43.0282856°N 2.5457035°W﻿ / 43.0282856; -2.5457035 (Araba) (Durakogain)
* Olondimendi, 419 mm 43°03′19″N 2°30′09″W﻿ / ﻿43.055281°N 2.502557°W﻿ / 43.055281; -2.502557 (Gipuzkoa) (Murugain)
* Agingain, 415 mm 43°03′46″N 2°31′31″W﻿ / ﻿43.0628830°N 2.5253644°W﻿ / 43.0628830; -2.5253644 (Gipuzkoa) (Murugain)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Durakogain-Murugain mendilerroa (Mendikat)
* ↑ Agingain(Mendikat)

## Ikus, gainera

* Euskal Herriko mendiak
* Gipuzkoako mendien zerrenda
* Euskal Herriko mendilerroen zerrenda

## Kanpo estekak

* luberri.net webgunean
* Datuak: Q56677140
* Multimedia: Murugain / Q56677140
# Dura-Europos

Dura-Europos (antzinako grezieraz: Δοῦρα Εὐρωπός, latinez: Dura-Europus) antzinako Greziako eta Erromako hiria zen. Gaur egungo Sirian kokatzen da, Eufrates ibaiaren ertzean. Kultura heleniarra, erromatarra eta ekialdekoak biltzen ziren bertan.
Frantziak Gizateriaren Ondare izateko proposatu zuen 1999an.

## Dura Europosko Domus Ecclesiae-a

Dura Europosen gaur egun ezagutzen diren bi Domus Ecclesiaetako bat dugu. Lehen kristauek beren erlijioa jazarria zegoen bitartean erabiltzen zuten bere gurtza egiteko.
256. urtean abian zegoen eta urte horretan gertatu zen. Siriako mugetan garai haietan, pertsiarrak zeuden eta Dura Europos konkistatu zuten. Hiria ez zuten guztiz suntsitu eta hondarraz estalia geratu zen. 1930. urtean topatu zen indusketa batzuetan.

### Arkitektura

Etxearen erdian patioa edo peristiloa zegoen eta bere inguruan kokatzen ziren gela ezberdinak. Garai hartan normala zen bezala, honek ere bi solairu zituen. Hiru gela ziren kristauen errituen erabiltzen zirenak. Lehena meza ospatzen zen tokia. Bigarrena, katekumenoak pasatzen ziren eukaristia iristen zenean. Hirugarrena bataiatzeko erabiltzen zen.

### Margogintza

Bataio areto honetan margoak topatu dira uraska edo igerileku antzeko baten inguruan. Beraz, irudika dezakegu, horrelako geletan pinturak egoten zirela. Margoen funtzioa kasu honetan, mezua ematea zen. Mezua argia eta ulertzeko erraza zen.

## Galeria

* Etxebizitza batean aurkitutako moldez batez egindako Afrodita. Jainkosak bere adatsa orrazten du ispilu batean bere burua begiratzen duen bitartean. Oraindik margoa gordetzen du.
* Heliodoros, actuarius kargua (diru kontuak eramaten zituen funtzionario bat) zuenaren erretratua eta izenak zeramikazko pieza batean margotuta. K.o. 200–256.
* Nemesis jainkoksaren botozko erliebea.
* Domus eccclesiaeko indusketa.
* Domus eccclesiae-aren planoa.
* Domus eccclesiae-ko horma-irudia.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .
* ↑ Lur entziklopedietatik hartua.
* ↑ (Frantsesez) Dura Europos UNESCOren proposamenen zerrendan

## Ikus, gainera

* Siriako historia

## Kanpo estekak

* (Ingelesez) Dura Europosi buruzko ataria
* Datuak: Q464266
* Multimedia: Dura Europos / Q464266
# Dura lex sed lex

Dura lex, sed lex latinezko adierazpen bat da. Erromatar zuzenbidean du jatorria, hitzez hitz “lege gogorra baina legea” esan nahi du. Espresio honek legea errespetatzeko mezu argi bat ematen du, legea bete behar dela kasu guztietan, nahiz eta horrek, batzuetan, baten bati kalte egiten diezaiokeen. Legearen errespetuak on egiten omen du komunitate batean.

## Historia

Axioma hau Erroma zaharrean idatzizko legea sartzearen ondorioz jaio zen. Helburua legeak esanahi eraginkorragoa izatea idatzita ezagutzen denetik aurrera. Legea idatzita agertu zenetik aurrera, exekutatzailearen interpretazio libreak ez ziren eguneroko kontu izango. Idatzitako legearen existentziak interpretazio arbitrario guztia desagerraraztea ekarri zuen. Idatzitako legea saihestezin bihurtuko zen.
Hala ere, Hamabi Oholetako legea argitaratu eta gero, idatzita ezagutzen den lege zaharrenetarikoa, jaulkitako lege kategoriakoen artean zaharrena, Erroman patrizioek bere botere gehiegikeriekin segitu zuten Hamabi Tauletako legeak berak ematen zizkien pribilegioei esker. Azken finean Hamabi Oholak idatzi ziren batez ere klase nagusiak eta patriarkatuen onurarako. Horrela, Legeko Akzioak buruzagi eta lehen magistratu esku geratzen ziren, handiki horiek izaten ziren haien aurrean hasitako akzioak egokiak edo desegokiak ote ziren ebazten zutenek.
Beharrezkoa izaten zen, adibidez, hitz jakin batzuk errezitatzea magistratuaren aurrean. Errezitatu beharreko testua ezezaguna zen gehienentzat, hizkuntza esoteriko moduko bat.
Problema hau Cneo Flaviok konpondu zuen, Apio Claudio “Caeco” magistratuaren idazkariak. Eskribau honek eskubideak hobeto ulertzeko moduan zerrendatu zituen eta zuzenbidea desmitifikatu zuen argibideak argitaratuz.
Esaten da, Cneorekin hasten dela eskubideak ezagutzeko zaletasun herrikoia.

## Kanpo estekak

* Datuak: Q4278
# Duralex

Duralex beirazko baxera eta ontziak egiten zituen fabrikatzaile frantziarra zen. Enpresa La Chapelle-Saint-Mesmin-en kokatzen zen, Loiret departamentuan. Marka izena latinezko esamolde batetik hartua da: Dura Lex Sed Lex ("Legea gogorra da, baina legea da").
Saint-Gobainek 1930eko hamarkadan garatutako teknika erabiliz, beira moldagarria 600 gradutarra berotzen da, eta gero oso azkar hozten, erresistentzia eta iraupen handiko produktua erdietsiz.
2020ko irailaren 25ean enpresa justizia-administrazioaren esku utzi zuten.

## Iruditegia

* Picardie edalontzia, produktu ezagun bat.
* Gigogne edalontzia.
* Kolorezko plater eta katiluak.

## Erreferentziak

* ↑ John Lichfield, "Duralex – the glass tumbler that would not be broken", The Independent, 27 January 2010.
* ↑ Kate Watson-Smyth, "The Secret History Of: The Duralex glass range", The Independent, 26 November 2010.
* ↑ (Frantsesez) «La verrerie Duralex placée en redressement judiciaire» Le Monde.fr 2020-09-25 (Noiz kontsultatua: 2020-09-26).

## Kanpo estekak

* Datuak: Q3041495
* Multimedia: Duralex / Q3041495
# Durach

Durach Alemaniako udalerria da. Bavaria estatuan kokatuta dago, [[Oberallgäu (barrutia)|Oberallgäu]] barrutian. 2014an 6.785 biztanle zituen 20,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629578
* Multimedia: Durach / Q629578
# Durako gain

Durako gain, Araba probintzian topa dezakegun euskal mendia da. Basogintzaren mendean gelditutako mendia da Durako gaina eta jarduera horrek atondu ditu mendi honen bazter guztiak. Ikusmira polita du halere Aramaio aldera. Tontorraren inguruko hegoaldeko isurialdea oraintsu (2007) soildu dute eta oso itxura eskasa erakusten du alde hartatik begiratuz gero. Kurtzetako mendatetik abiatuz gero berehala heldu daiteke gainera, baina ibilbidea entretenigarriagoa da Azkoaga (Ip.) edo Eskoriatza (Ek.) aldetik abiatuz gero. Ekialdean apalagoak diren beste gain batzuk ditu: horietako bat da Asensiomendi, burdinazko gurutze batez gailentzen dena. Ekialdeko lepoko bidegurutzean San Andresen ermita dago, aterpea eskainiz eta iturria aldamenean duela.

## Kanpo estekak

Durako gain, http://www.euskal-herria.org/.
# Duramater

Duramaterra edo pakimeningea garuna eta bizkarrezur-muina tapizatzen dituzten hiru mintzetatik kanpokoena, fibrosoena eta lodiena da. Bere kanpo-azalera, hezurrari erantsia, biloz josia dago eta barne-azalera, berriz, leuna, mintz endotelial batek tapizatzen du. Zilindro huts bat da, horma zunzdun eta lodi batez osatua, sendoa eta ez oso hedagarria. Piamaterrak eta araknoideak leptomeningea osatzen dute.

## Erreferentziak

* ↑ Euskalterm: [Hiztegi Terminologikoa] [1991]

## Kanpo estekak

* Datuak: Q1394389
* Multimedia: Dura mater / Q1394389
# Deva Victrix

Deva Victrix edota soilik Deva, Erromatar Inperioko Britania probintzian zegoen legionarioen hiri-gotorleku bat izan zen. 74. urtean kokaleku soil bat bezala sortua, gaur egungo Chester hirian bilakatu zen. II Adiutrix Legioaren kokalekua izan zen, Britainiaren iparraldean bizi zen brigantiar herriaren erasoei aurre egiteko asmoz.
Gotorlekuaren hainbat ezaugarrik etorkizunean Hibernia (Irlanda) uhartea inbaditzeko base militarra ere izan zela iradokitzen dute, halere halako inbasiorik ez zen inoiz eman izan. Ezaugarri horien artean inperial gotorlekuek zuten elipse egitura izatea da, bai eta inguruko gotorlekuek baina %20 handiagoa izatea ere.

## Kanpo estekak

* Richard Stillwell, William L. MacDonald, Marian Holland McAllister, Stillwell, Richard, MacDonald, William L., McAlister, Marian Holland, Ed.: DEVA or Deva Victrix (Chester) Cheshire, England. The Princeton Encyclopedia of Classical Sites.
* Deva Victrix – The Legionary Fortress. Heritage Daily.
* 'Chester: a Virtual Stroll Around the Walls'
* An Archaeological Research Framework for Chester (PDF)
* Datuak: Q2450247
* Multimedia: Deva Victrix / Q2450247
# Devan Nair

Chengara Veetil Devan Nair (Jasin, Malaka, 1923ko abuztuaren 5a – Hamilton, Kanada, 2005eko abenduaren 6a) singapurtar sindikalista eta politikaria izan zen. Singapurreko 3. presidentea izan zen 1981etik 1985era.
Malakan jaio zen indiar jatorriko familia batean. 1933an Singapurrera aldatu ziren. Irakasle gisa lan egin zuen eta 1949an irakasleen sindikatuko idazkari nagusi izendatu zuten. Malaysiako Alderdi Komunistan afiliatu zen eta britainiar kolonialismoaren aurka borrokatu zuen.
Malaysiaren independentziaren ondoren, parlamentuko kide izan zen. Politikan eta sindikalismoan jarraitu zuen, 1965ean Singapur Malaysiako Federaziotik kanporatu ondoren. Herrialdeko hirugarren presidente izan zen 1981 eta 1985 artean.
# Devadasi

Devadasi (euskaraz: «jainkoen zerbitzaria») indiar neska bat izan zen, ugalkortasunaren jainkosa bat (gehienetan Shakti edo Tara) bere bizitza osoan zehar mandir edo vihara batean zerbitzatzen eta gurtzen zuena. "Devadasi" hitza esannahi anitzeko hitza da, eta India hegoaldeko emakume-komunitate ugari biltzen ditu. "Devadasi" deituriko guztiak ez ziren tenpluei eskainiak, gehienak ospakizun herrikoietan eta gorteetako ekitaldietan parte hartzen zuten. Britainiar nagusitasunaren aurretik, gizarte-maila anbiguoa zuten. Jainkoari zerbitzatzeaz gain, fededunak hainbat prozedurarekin entretenitzen zituzten, besteak beste, gaur egun Bharatanatyam izenaz ezagutzen den berreraikuntza modernoaren aurreko dantza-tradizioekin. Prostituzio sakratuan aritzera iritsi zirela ere badakigu.
Britainiar Rajaren garaian, tradizioak jada ez zuen iraun eta, egun, teorian bakarrik ez dira existitzen, 1988tik Indian debekatuak izan ondoren.

## Erreferentziak

* ↑ Devadasi: The Eternal Dancer | Unframed. 2013-5-15.
* ↑ Umashanker, K.. (2017-10-7). «Devadasi: An exploitative ritual that refuses to die» The Hindu.
* ↑ BBC Four - Storyville, Sex, Death and the Gods. .
* ↑ Colundalur, Nash. «Devadasis are a cursed community» The Guardian.
* ↑ "Devdasi", Encyclopædia Britannica (2007)

## Kanpo estekak

* Datuak: Q1590915
* Multimedia: Devadasi / Q1590915
# Deva (jainkoa)

Deva (devanagariz देव, devā) hitz sanskritoa da, "jainko" esan nahi duena eta naturaz gaindiko edozein izaki onbera izendatzen duena. Hindu mitologian, devak edozein jainko onbera da, Trimurtik antolatutako erresumen ordena mantentzeaz arduratzen dira eta, orokorrean, asura jainko gaiztoen ondo-ondoan jartzen dira. Batzuetan devata izena ere ematen zaie.
Budistentzat, devak zeru ezberdinetan bizi diren izakiak dira, non plazer ugariz gozatzen duten, euren aurreko ekintza onak saritzeko, oraindik karma-mailak gainditu ez dituztelako eta berpizte berrien mende daudelako.
Ondoren, mendebaldeko sinesmen esoterikoekin parekatu ziren.

## Izena

Deva hitza div aditz-errotik dator, "Distira, dirdira" esan nahi duena. Etimologikoki *deiwos aitzinindoeuroperatik dator, "Jainkoa, jainkozkoa" esan nahi duena, zehazkiago "egun-argikoak", latinezko deus eta avesterazko daeva hitzekin lotua.

## Erreferentziak

* ↑ Encyclopedia of Hinduism par C.A. Jones et J.D. Ryan publié par Checkmark Books, page 127, ISBN 0816073368

## Kanpo estekak

* Datuak: Q211258
* Multimedia: Deva (Buddhism) / Q211258
# Deva ibaia

    Beste esanahi batzuen berri izateko, ikus: «Deba (argipena)»
Deva ibaia Espainia iparraldeko kostaldeko ibaia da, Kantauriar erlaitzean, Kantabria eta Asturias artean igarotzen dena eta Kantauri Itsasoan itsasoratzen dena, Tina Mayorreko itsasadarra deritzonean. Izenak bere jatorria Mater Deva jainkosa kantabriarrean du (beste zeltiar herri batzuekin amankomuna).
Cares ibaia du ibaiadar nagusi bezala eta hau asturiar aldetik igarotzen da, Devarekin Panes herrian elkartuz (Peñamellera Baja, Asturias), Puente Llés baino beheraxeago. Deva eta Cares ibaiak euren izokinengatik dira ezagunak, Panes herriari toki askotako arrantzale mugimendu handi bat ematen diona bere garaian.
Ez da Gipuzkoako Deba ibaiarekin nahastu behar, bien izenek erro bera duten arren.
* Ibaiadar nagusiak: Urdon ibaia, Cares ibaia, Quiviesa ibaia eta Bullón ibaia
* Urteko ekarpena: 1054 hektometro kubiko.

## Historia

Deva ibaia kantabriarrek euren jainkosa Mater Devagatik hala deitu zuten.
Vellicako Cildá mendian Mater Deva jainkosari eskainitako aldare bat agertu zen, zeltiar munduan ezaguna zen eta urekin lotutako jainkosa zena. Deva ibaiak Jainkosarekin harremana ezartzea ahalbidetzen du eta kantabriarrek euren jainko eta jainkosa ugariak gurtzen zituztela frogatzen du.

## Ikus, gainera

* La Hermidako haizpitartea

## Bibliografia

* Hubert, Henri (1988). "Los celtas y la civilización celta". Madrid: Akal Universitaria.

## Kanpo estekak

* Datuak: Q14370
* Multimedia: Deva River / Q14370
# Devade

Devade Araneomorphae armiarma generoa da, Dictynidae familiakoa. Lur paleoartikotann aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Devade dubia Caporiacco, 1934
* Devade indistincta (O. Pickard-Cambridge, 1872)
* Devade kazakhstanica Esyunin & Efimik, 2000
* Devade lehtineni Esyunin & Efimik, 2000
* Devade libanica (Denis, 1955)
* Devade miranda Ponomarev, 2007
* Devade mongolica Esyunin & Marusik, 2001
* Devade pusilla Simon, 1910
* Devade tenella (Tyschchenko, 1965)

## Bibliografia

* Simon, 1884: "Arachnides nouveaux d'Algérie". Bulletin de la Société Zoologique de France, 9.liburuki, 321-327 or.

## Ikus, gainera

* Zerrenda:Dictynidae espezieak

## Erreferentziak

* ↑ Platnick, 2011: The world spider catalog (American Museum of Natural History).

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q3025358
* Espezieak: Devade
# Edaphosaurus

Edaphosaurus (antzinako grezieraz: εδαφος eta σαυρος, «lurreko muskerra») Synapsidaren barruko Pelikosaurio genero bat da. Europa eta Ipar Amerikan bizi izan zen Karboniferoaren amaieratik Permiarraren hasierara arte, orain dela 303 eta 275 milioi urte bitarte.
3 metro luze eta 1,5 metro altu zen belarjale bat zen. Dimetrodonen senidea zen, baina Edaphosaurusa belarjalea zen, bere bizkarreko gandorrak itxura arkeatuagoa zuen eta, gainera, ez ziren familia berekoak.

## Kanpo estekak

* Datuak: Q131688
* Multimedia: Edaphosaurus / Q131688
* Espezieak: Edaphosaurus
# Edari alkoholdun

Edari alkoholdunak etanola (alkohola) duten edariak dira, hartzidura alkoholikoz edo destilazioz eginak.
Mota desberdinak aurki daitezke, lehen hartzitze bat izan duten edariak, ardoa, garagardoa, sagardoa....hauek alkohol maila txikiena izaten dute. Bigarren edari motak destilazio bidez lortzen dira, pattar desberdinak, whiskya, rona, ginebra, tekila, vodka,... behin edo birritan destila daitezke, honen arabera alkohol gradua txikiagoa edo handiagoa izango da. Kasu batzuetan edari hauek barrikan zahartu egiten dira edo hornigai usaintsuak gehitzen zaizkie. Azkenik, likoreak ditugu pattarrak, hornigai azukredunekin eta zaporetsuekin nahasiz lortzen dira, anisa, patxarana, bermuta... Hauek gozoagoak izaten dira eta normalean pattarrek baino alkohol ehuneko txikiagoa izaten dute.

## Alkoholaren eragina gorputzean

* Alkoholaren eragina gorputzean

## Edari alkoholdun batzuen zerrenda
### Destilatu gabeko alkoholdun edari batzuk

* Airag mongoliarra
* Weizenbier
* Ardo berdea
* Ardo gorri Nafarra
* Torrontes ardoa
* Armagnaka
* Asturiako sagardoa
* Shiraz ardoa
* Borgoñako ardoa
* Lambic
* Burdeoseko ardoa
* Californiako ardoa
* Cask ale
* Cava
* Chartreuse
* Chinako ardoa
* Errioxar ardoa
* IPA garagardoa
* Ezti-ura
* Garagardoa
* Georgiako laranja ardoa
* Huangjiu ardo txinatarra
* Jerezko ardoa
* Kirsch
* Mendozako Malbec ardoa
* Piamonteko ardoa
* Pilsner
* Porter ingelesa.
* Prosecco
* Provenzako gorria
* Quebeceko sagardoa
* Rineko Riesling
* Ruandako platano garagardoa
* Sagardoa
* Sudafrikako Pinotage
* Tej etiopiarra
* Toscanako ardoa
* Trapense belgiarra
* Txileko Carmenere ardoa
* Xanpaina
* Zelanda berriko Sauvignon blanc ardoa

### Destilatutako alkohodun edariak

* Absenta
* Aquiavit
* Arak edaria
* Baiju txinatarra
* Boukha
* Bourbon
* Brandya
* Brennivín
* Cachaça
* Calvados
* Karibeko rona
* Dolo Burkina fasoko edaria
* Gin
* Grappa
* Guaro edaria
* Jenever Herberehetako edaria
* Koñac
* Mezkala edaria
* Palinka
* Pastis
* Pattarra
* Pattarra Galiziarra
* Pisto hegoamerikako edaria
* Rakija.
* Rona
* Sagardoz
* Sake japoniarra
* Shochu japoniarra
* Singani edaria
* Schnapps
* Sobadi
* Soju
* Tequila
* Vodka
* Whiskia
* Ezkoziar Whiskia
* Irlandar Whiskia
* Whiski Japoniarra

### Likoreak

* Amaretto de saromo
* Amaro italiarra
* Anis
* Apricot Brandy
* Benedictine
* Bermut Frantseza.
* Bermut Italiarra.
* Bailey's.
* Campaniako limoncelloa
* Campari
* Capucine
* Cassis.
* Chery Brandy.
* Crema Catalana Melody
* Drambuie
* Fray Angelico
* Galliano.
* Gressy
* Logan Ora.
* Ouzo (Greziakoa)
* Patxarana
* Pastis
* Pernod
* Pippermint.
* Portoko ardoa
* Malibú.
* Marrasquino
* Mastika
* Mozart
* Ricard.
* Sambuca italiarra
* Sheridan' s
* Southern Confort.

## Ikus, gainera

* Alkoholismo
* Ordu alaia

## Kanpo estekak

* Datuak: Q154
* Multimedia: Alcoholic beverages / Q154